
Ministru kabineta sēdes protokollēmums

Par Ministru kabineta 2022. gada 29. novembra sēdes protokollēmuma (prot. Nr. 61 30. §) "Informatīvais ziņojums "Par sabiedriskā labuma organizāciju darbību un attīstību"" 3. un 5. punktā doto uzdevumu izpildi

· 1. Ņemot vērā iesniegto informāciju, atzīt Ministru kabineta 2022. gada 29. novembra sēdes protokollēmuma (prot. Nr. 61 30. §) "Informatīvais ziņojums "Par sabiedriskā labuma organizāciju darbību un attīstību"" 3. un 5. punktā dotos uzdevumus par aktualitāti zaudējušiem.
· 2. Tieslietu ministrijai, sadarbojoties ar biedrībām un nodibinājumiem, kā arī Labklājības ministriju (attiecībā uz sociālo pakalpojumu sniedzējiem) un pēc nepieciešamības iesaistot Finanšu ministriju (attiecībā uz sabiedriskā labuma organizācijām), līdz 2026. gada 31. decembrim izvērtēt un piedāvāt Nevalstisko organizāciju un Ministru kabineta sadarbības memoranda īstenošanas padomei risinājumu attiecībā uz tādām biedrībām un nodibinājumiem, kuri, iespējams, neatbilst biedrību un nodibinājumu tiesiskajam statusam.
· 3. Finanšu ministrijai gada laikā pēc šā protokollēmuma 2. punktā dotā uzdevuma Tieslietu ministrijai izpildes izvērtēt un, ja nepieciešams, veikt grozījumus Sabiedriskā labuma organizāciju likumā, Uzņēmumu ienākuma nodokļa likumā un likumā "Par iedzīvotāju ienākuma nodokli".
· 4. Finanšu ministrijai izvērtēt un līdz 2026. gada 31. decembrim piedāvāt Nevalstisko organizāciju un Ministru kabineta sadarbības memoranda īstenošanas padomei risinājumu, kā nodalāmas biedru labuma organizācijas no tādām biedrībām un nodibinājumiem, kuri īsteno sabiedrības labuma darbību, kā arī sniegt iespējamos risinājumus atbalsta sniegšanai biedrībām un nodibinājumiem.

